ดอบรอด็อชลี

"ดอบรอด็อชลี" (; ) เป็นเพลงโดยนินา ฌิฌิช นักดนตรีชาวมอนเตเนโกร ประพันธ์ทำนองโดยบอริส ซูบอติช และวิออเลตา มิคัยล็อฟสกา มิลิช เพลงนี้จะเข้าร่วมการประกวดเพลงยูโรวิชันปี 2025 ที่บาเซิล ประเทศสวิตเซอร์แลนด์ ในนามประเทศมอนเตเนโกร

 การประกวดเพลงยูโรวิชันปี 2025 
 มอนเตซอง 2024 
ในวันที่ 10 ตุลาคม ค.ศ. 2024 ดอบรอด็อชลีได้รับเลือกให้เข้าประกวดในมอนเตซอง 2024 รายการประกวดเพลงระดับประเทศเพื่อคัดเลือกตัวแทนของมอนเตเนโกรในยูโรวิชัน ซึ่งจัดขึ้นในวันที่ 27 พฤศจิกายน เพลงนี้ได้รับคะแนนจากคณะกรรมการสูงที่สุดเป็นอันดับที่หนึ่ง และได้คะแนนในอันดับที่สี่จากผู้ชม ส่งผลให้ได้อันดับที่สองในการแข่งขัน โดยได้คะแนนห่างจากเพลง "คลิกเบต" ของเนออนอเอ็น ที่ได้อันดับหนึ่งเพียงหนึ่งคะแนนเท่านั้น อย่างไรก็ตาม เนออนอเอ็นได้ถอนตัวในวันที่ 4 ธันวาคม ค.ศ. 2024 หลังพบว่าได้มีการแสดงเพลงของพวกเขาตั้งแต่ ค.ศ. 2023 แล้ว ซึ่งผิดกฎการแข่งขัน ในวันที่ 8 ธันวาคม ค.ศ. 2024 อาร์ทีซีจีได้ประกาศให้นินา ฌิฌิช พร้อมกับเพลง "ดอบรอด็อชลี" เป็นตัวแทนประเทศมอนเตเนโกรแทน

 อ้างอิง 

หมวดหมู่:เพลงจากประเทศมอนเตเนโกร
หมวดหมู่:เพลงในปี พ.ศ. 2567
หมวดหมู่:ประเทศมอนเตเนโกรในการประกวดเพลงยูโรวิชัน
หมวดหมู่:เพลงที่ร่วมการประกวดเพลงยูโรวิชัน